7 करोड़ देगा BCCI, गिल-सूर्या को भी फायदा; केएल A से B ग्रेड में गए
BCCI Central Contract 2023 List Out - BCCI ने 2022-23 के सीजन के लिए सेंट्रल कॉन्ट्रैक्ट का ऐलान कर दिया है। रविवार देर रात जारी कॉन्ट्रैक्ट में रवींद्र जडेजा को प्रमोशन मिला है। वे कप्तान रोहित शर्मा, विराट कोहली और जसप्रीत बुमराह वाले A+ ग्रेड में शामिल हो किए हैं
BCCI ने 2022-23 के सीजन के लिए सेंट्रल कॉन्ट्रैक्ट का ऐलान कर दिया है। रविवार देर रात जारी कॉन्ट्रैक्ट में रवींद्र जडेजा को प्रमोशन मिला है। वे कप्तान रोहित शर्मा, विराट कोहली और जसप्रीत बुमराह वाले A+ ग्रेड में शामिल हो किए हैं। इन सभी को 7-7 करोड़ रुपए मिलेंगे। यह कॉन्ट्रैक्ट अक्टूबर 2022 से सितंबर 2023 के लिए जारी किया गया है।
A ग्रेड में हार्दिक पंड्या, रविचंद्रन अश्विन, मोहम्मद शमी, ऋषभ पंत और अक्षर पटेल शामिल किए गए हैं। इन सभी को साल के 5-5 करोड़ रुपए मिलेंगे। इस ग्रेड में हार्दिक पंड्या की वापसी हुई है और अक्षर पटेल प्रमोट हुए हैं, जबकि रविचंद्रन अश्विन, मोहम्मद शमी, ऋषभ पंत इस ग्रेड में अपनी जगह बचाने में कामयाब रहे हैं। ओपनर केएल राहुल को नुकसान हुआ है। वे B ग्रेड में चले गए हैं।
बोर्ड की सूची में 26 खिलाड़ी
बोर्ड के सेंट्रल कॉन्ट्रैक्ट खिलाड़ियों की सूची में 26 खिलाड़ियों को शामिल किया गया है। ग्रेड A+ में इस बार चार खिलाड़ी हैं, जबकि हर बार तीन खिलाड़ियों को ही इस ग्रेड में जगह मिलती है। ग्रेड A में पांच, B में छह, C में 11 खिलाड़ी शामिल किए गए हैं।
गिल-सूर्या B ग्रेड में प्रमोट 
ओपनर शुभमन गिल और सूर्यकुमार यादव ग्रेड B में प्रमोट किए गए हैं। शार्दुल ठाकुर B से C में धकेल दिए गए हैं।
राहाणे-इशांत और भुवी बाहर
टेस्ट स्पेशलिस्ट बल्लेबाज अजिंक्य रहाणे, तेज गेंदबाज ईशांत शर्मा, भुवनेश्वर कुमार और मयंक अग्रवाल सेंट्रल कॉन्ट्रैक्ट से बाहर कर दिए गए हैं। दोनों को पिछली बार ग्रेड B में रखा गया था।
क्रिकेट से जुड़ी ये खबरें भी पढ़ सकते है....
लेफ्ट आर्म पेसर्स के आगे भारत की बैटिंग फेल:बोल्ट ने वनडे तो शाहीन ने T-20 वर्ल्ड कप से बाहर कराया था; कई बार टॉप ऑर्डर बिखरा
चैंपियंस ट्रॉफी 2017 का फाइनल मैच। इंग्लैंड के द ओवल मैदान भारत और पाकिस्तान की टीमें आमने-सामने थीं। टॉस हारकर पहले बैटिंग करने आई पाकिस्तान ने 337 रन बनाए। रोहित शर्मा, शिखर धवन और विराट कोहली जैसे मजबूत टॉप ऑर्डर के सामने ये टारगेट चेज होता नजर आ रहा था। लेकिन 9 ओवर खत्म होते ही टीम इंडिया का स्कोर 33/3 हो गया। रोहित, धवन और कोहली तीनों पवेलियन में, वजह सिर्फ मोहम्मद आमिर। पढ़ें पूरी खबर
विजडन वर्ल्ड टेस्ट चैंपियनशिप इलेवन टीम :भारत से जडेजा, पंत और बुमराह को जगह; पाकिस्तान, वेस्टइंडीज और न्यूजीलैंड से कोई खिलाड़ी नहीं 
विजडन ने 2021-2023 वर्ल्ड टेस्ट चैंपियनशिप की टीम जारी की है। विजडन ने 2021-2023 में हुए वर्ल्ड टेस्ट चैंपियनशिप में परफॉरमेंस के आधार पर 11 खिलाडी चुने गए। इस बार भारत के टॉप प्लेयर्स टॉप प्लेयर्स विराट कोहली, रोहित शर्मा और केएल राहुल को इसमें जगह नहीं मिली। जबकि, रवींद्र जडेजा, जसप्रीत बुमराह और ऋषभ पंत टीम में चुने गए है। पंत बतौर विकेटकीपर टीम में हैं। पढ़ें पूरी खबर